Saksa maavägede peakorterist vastati Körnerile 29. veebruaril: Ka teistest erinevatest teadetest selgub, et Balti riigid püüavad täiesti loomulikult otsida võimalusi vabanemiseks. Ma ei näe aga ettenähtaval ajal konstellatsioone, kus sellised võimalused oleksid teostatavad. Sõda Kaukaasias ei peetud võimalikuks, sest Türgi ei lase end sõtta tõmmata ning suhteliselt nõrkade liitlasjõudude  rünnak Süüriast ja Palestiinast Bakuu suunas oleks utoopia. Saksa peastaabi kindral leidis, et Balti riikidel on vähe shansse ka oma relvastust suurendada, sest venelased küsivad kohe: milles on asi? Pealegi oli relvi raske saada, kellelgi polnud ülejääke.